अधिकारों के लिए उपभोक्ता मंच का किया गठन
खाद्यएवं पूर्ति विभाग की ओर से गुरुवार को डीआरडीए हॉल में राष्ट्रीय उपभोक्ता दिवस समारोह का आयोजन किया गया। समारोह में अतिरिक्त उपायुक्त आरएस वर्मा मुख्यातिथि के तौर पर मौजूद थे जबकि इस कार्यक्रम के अध्यक्ष जिला उपभोक्ता मंच के प्रधान बुद्ध देव थे।
समारोह में उपस्थित लोगों को संबोधित करते हुए एडीसी ने कहा कि इस तरह के आयोजन का मुख्य मकसद उपभोक्ताओं को उनके अधिकारों के प्रति जागरूक करना है। सरकार ने उपभोक्ताओं की भलाई के लिए अनेक कानून बनाए हुए हैं। इनकी जानकारी हम सबको होनी चाहिए। उन्होंने कहा कि जिस प्रकार से मानव अधिकार आयोग लोकायुक्त बना है उसी प्रकार से उपभोक्ताओं के अधिकारों का संरक्षण करने के लिए ही हर जिले में जिला उपभोक्ता मंच का गठन किया गया है। इस मौके पर जिला उपभोक्ता मंच के प्रधान बुद्ध देव ने कहा कि उपभोक्ताओं के संरक्षण के लिए ही जिला न्यायालय में उपभोक्ता मंच बनाया गया है। यहां पर किसी भी प्रकार के उपभोक्ता अपनी अर्जी लगा सकता है। यहां पर कोई वकील की भी जरूरत नहीं होती। चाहे तो उपभोक्ता खुद अपनी पैरवी कर सकता है। हमें उसे न्याय अनुसार मुआवजा दिलाएंगे।
नारनौल. उपभोगतादिवस समारोह का संबोधित करते एडीसी आरएस वर्मा
अधिनियम के दिए टिप्स
समारोहमें जिला उपभोक्ता मंच की सदस्य उषा यादव ने उपभोक्ता संरक्षण अधिनियम 1986 के बारे में जानकारी दी। निरीक्षक माप तौल सुंदरलाल ने उपभोक्ताओं को मापतौल अधिनियम के बारे में, औषधी निरीक्षक हेमंत ने ड्रग्स एवं कॉस्मेटिक एक्ट के बारे में जानकारी दी। एनडी शर्मा ने खाद्य पदार्थों में मिलावट को रोकने, एसडीओ अमित जैन ने जनस्वास्थ्य विभाग की सेवाएं, बिजली निगम के एक्सईएन रणबीर सिंह ने बिजली निगम की सेवाएं, जेसी शर्मा ने बैंकों द्वारा उपभोक्ताओं को दी जा रही सेवाओं की जानकारी दी।
hin_Deva hin_Deva hin_Deva hin_Deva hin_Deva hin_Deva